CELEX: 32014R0860
Language: hu
Date: 2014-08-05 00:00:00
Title: A Bizottság 860/2014/EU végrehajtási rendelete ( 2014. augusztus 5. ) egyes áruk Kombinált Nómenklatúra szerinti besorolásáról

8.8.2014   
            
            
               HU
            
            
               Az Európai Unió Hivatalos Lapja
            
            
               L 235/7
            
         A BIZOTTSÁG 860/2014/EU VÉGREHAJTÁSI RENDELETE
   (2014. augusztus 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 5-én.
      
         
            a Bizottság részéről,
         
         
            az elnök nevében,
         
         Martine REICHERTS
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Világító korongból (ún. világító frizbiből), és egy kézzel működtethető, visszacsévélődő műanyagzsinórral ellátott indító szerkezetből álló termék. A korong elemmel működő LED-eket tartalmaz.
                  A világító korongot ki kell lőni a levegőbe a zsinór megrántásával. Földet érése előtt 20 méteres távolság megtételére képes.
                  A terméket repülő propelleres játékként használják.
                  Lásd az ábrát (1).
               
               
                  9503 00 95
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 9503 és a 9503 00 95 KN-kód szövegezése határozza meg.
                  A termék tárgyi jellemzőiből adódik, hogy a terméket repülő propelleres játékként és nem testedzéssel kapcsolatos szabadtéri játékhoz való cikként vagy felszerelésként való használatra szánták. A termék nem hasonlítható össze a Kombinált Nómenklatúra magyarázata szerinti, 9506 99 90 alszám alá tartozó frizbivel, amelyet dobálós játékoknál használnak. A 9506 vámtarifaszám alá szabadtéri játékokhoz való cikként vagy felszerelésként történő besorolása ezért kizárt.
                  A terméket ezért, mint műanyagból készült más játékot, a 9503 00 95 KN-kód alá kell besorolni.
               
            
         (1)  A kép csupán tájékoztató jellegű.